**UPUTE ŠKOLE ZA RODITELJE I UČENIKE U CILJU SPRJEČAVANJA I SUZBIJANJA EPIDEMIJE COVIDA-19**

*Poštovani učenici i roditelji!*

***Molimo vas, pažljivo pročitajte ove upute te u interesu svih vas i nas, obvezno ih se pridržavajte. Zahvaljujemo!***

1. **Nastavni sati/odmori…**

U školi je obvezno **nošenje maski.** Splitsko - dalmatinska županija, tj. Škola svakom će učeniku omogućiti po dvije platnene maske.

Nastavni sati traju po 40 minuta (prva smjena od 8:00 - 13:25, druga smjena od 14:30 - 19:55).

PRVI TJEDAN: Jutarnja smjena počinje s 1. i 3. razredima u 8:00, a poslijepodnevna smjena s 2. i 4. razredima u 14:30. DRUGI TJEDAN: obrnuto!

**Većina razreda imat će svoju matičnu učionicu. Tijekom malih odmora** nema izlazaka na hodnike i okupljanja na hodnicima.

Preporuka: nositi marendu u školu! **Veliki odmor je vremenski skraćen** i neće biti dovoljno vremena za kupnju marende. (Osim toga, grupna kupovina marende u pekarama, trgovinama smanjuje mogućnost zaštite);

2. **U odnosu na druge učenike i djelatnike škole,** molimo:

-roditelji, obvezno izmjerite tjelesnu temperaturu djetetu svaki dan prije dolaska u ustanovu; školu, **ukoliko je povišena,** javite se ravnateljici (401- 312) i izabranom liječniku obiteljske medicine;

- učenici viših razreda, a posebno punoljetni učenici mogu samostalno mjeriti tjelesnu temperaturu;

- pridržavati se svih pravila fizičke udaljenosti;

- dosljedno provoditi pojačanu osobnu higijenu;

- redovito prati ruke tekućom vodom i sapunom nakon korištenja toaleta;

- ne dodirivati usta, nos, oči i lice;

- kod kašljanja i kihanja potrebno je prekriti usta i nos laktom ili papirnatom maramicom koju poslije treba baciti u koš za otpad s poklopcem te oprati ruke;

- pri kašljanju i kihanju potrebno okrenuti lice od drugih osoba te izbjegavati dodirivanje lica, usta i očiju.

**3. Učenici ne dolaze u školu ako** **imaju**:

- simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje);

- izrečenu mjeru samoizolacije ;

- saznanja da ste zaraženi COVID-om 19;

**Učenici sa znakovima svih drugih zaraznih bolesti koje se prenose uobičajenim socijalnim kontaktom ne bi smjeli dolaziti u školu (obvezno obavijestiti razrednicu/ razrednika) .**

1. **Sumnja na COVID-19**

Znakovi koji upućuju na moguću zarazu COVID-19:

- povišena tjelesna temperatura (pod pazuhom > 37,2);

- simptomi respiratorne bolesti - kašalj, poteškoće u disanju, grlobolja;

- poremećaj osjeta njuha i okusa;

- gastrointestinalne smetnje (proljev, povraćanje i bol u trbuhu, posebno kod manje djece).

1. **Postupanje u slučaju sumnje na zarazu**

Kod pojave navedenih znakova bolesti učenik ostaje kod kuće, javlja se najprije telefonom izabranom liječniku obiteljske medicine koji odlučuje o testiranju prema liječničkoj indikaciji. O navedenom roditelj telefonom obavještava ustanovu.

1. **Javni prijevoz**

U javnom prijevozu učenici se trebaju pridržavati mjera propisanih za javni prijevoz (nošenje maske u javnom prijevozu i održavanje fizičke distance).

­­­­­­­­­­­­­­­­­­­­­­­­­­­­­­­­­­­­­­­­­­­­ (Roditelje molimo da ne dolaze u školu, a ako je baš nužno, molimo prethodno nazvati: 401- 313, 401 - 315).